
Text rozhodnutia
Súd: Krajský súd Žilina Spisová značka: 25Sd/233/2013 Identifikačné číslo súdneho spisu: 5013200748 Dátum vydania rozhodnutia: 10. 10. 2013 Meno a priezvisko sudcu, VSÚ: Mgr. Nora Tomková ECLI: ECLI:SK:KSZA:2013:5013200748.2 Uznesenie Krajský súd v Žiline, v právnej veci navrhovateľa: Z. A., nar. XX. X. XXXX, r. č.: XXXXXX/XXXX, bytom G. D. O., D. A. XXXX, proti odporkyni: Sociálna poisťovňa, ústredie, so sídlom Ul. 29. augusta č. 8, 813 63 Bratislava, o neprávom vyplatený vdovecký dôchodok, takto r o z h o d o l : Súd s p á j a na spoločné konanie konania vedené na tunajšom súde pod sp. zn. 25Sd/233/2013 a sp. zn. 25Sd/234/2013, ktoré konanie sa bude viesť pod spoločnou sp. zn. 25Sd/233/2013, a to v súlade s ust. § 112 ods. 1 O.s.p.. o d ô v o d n e n i e : Na tunajšom súde sa pod sp. zn. 25Sd/233/2013 vedie konanie o preskúmanie rozhodnutia odporkyne č. XXX XXX XXXX X zo dňa 25. apríla 2013, ktorým odporkyňa podľa § 236 ods. 1 písm. a) a b) Zákona o sociálnom poistení v znení zákona č. 310/2006 Z. z. predpísala navrhovateľovi k náhrade neprávom vyplatenú sumu na vdoveckom dôchodku v celkovej sume 2.485,44 €. Rovnako bolo zistené, že na tunajšom súde sa vedie konanie pod sp. zn. 25Sd/234/2013 za účelom preskúmania rozhodnutia odporkyne č. XXX XXX XXXX X zo dňa 23. apríla 2013, ktorým podľa § 74 ods. 2 a 3, § 112 ods. 4 Zákona o sociálnom poistení v znení zákona č. 310/2006 Z. z. odporkyňa zastavila navrhovateľovi výplatu vdoveckého dôchodku od 12. júna 2013. Podľa § 112 ods. 1 O.s.p. v záujme hospodárnosti konania môže súd spojiť na spoločné konanie veci, ktoré sa u neho začali a skutkove spolu súvisia alebo sa týkajú tých istých účastníkov. Predpokladom pre spojenie veci podľa ust. § 112 ods. 1 O.s.p. okrem hospodárnosti konania je, že veci skutkovo súvisia alebo sa týkajú tých istých účastníkov. Vzhľadom k tomu, že súd mal preukázané, že konania vedené pod sp. zn. 25Sd/233/2013 a sp. zn. 25Sd/234/2013 spolu súvisia a týkajú sa tých istých účastníkov konania, v záujme hospodárnosti konania spojil tieto konania na spoločné konanie, ktoré sa bude viesť pod spoločnou sp. zn. 25Sd/233/2013, a to v súlade s ust. § 112 ods. 1 O.s.p.. Poučenie: Proti tomuto uzneseniu odvolanie n i e j e p r í p u s t n é . (§ 202 ods. 3 písm. a/ O.s.p.)

